Supertaal - RDF-voer
type: channel
description: Kom praat saam!
items: skop

skop
type: item
description: Sokkerspeler wat die bal in die lug skop. skop Afbreking: skop Werkwoord: skop Verlede tyd: het geskop Teenwoordige deelwoord: skopende Betekenis: • Met die voet/poot tref sodat iets beweeg. • (figuurlik) Verset; weerstand bied. Gebruik: • Ek het hom nie geskop nie, ek het net gedans en hy was in my pad. • Die kind skop nog teen die skool se streng reëls. Spreekwoord: • Hy skop die emmer. [Gaan dood.] • Hy skop 'n baan op. [Rusie, lawaai maak.] • Ek kan myself skop. [Ek is baie spyt.] • Hy lieg soos tien perde skop. ['n Baasleuenaar.] • Iemand sand in die oë skop. [Iemand bedrieg.] • Skop teen die prikkels. [Weerspannig wees.] • Vir die kat kwaad wees en die hond skop. [Jou op 'n onskuldige persoon wreek as jy kwaad is.] • Van 'n donkie moet jy 'n skop verwag. [Van 'n onbeskofte persoon moet jy slegte behandeling verwag.] • Die maerste perd skop die seerste. ['n Mens word dikwels teleurgestel deur iemand van wie jy dit die minste verwag.] Vergelyking: • Skop soos 'n volstruis. Vertaling: Engels: to kick; to offer resistance Nederlands: schoppen Selfstandige naamwoord: skop Meervoud: skoppe Verkleinwoord: skoppie Meervoud van verkleining: skoppies Betekenis: • 'n Trap met die voet of poot. • (gereedskap) 'n Tipe graaf met 'n hol blad; skopgraaf. Gebruik: • Sy het haar bakkie met skreeuende remme tot stilstand gebring, die rower bygedam, hom 'n gedugte skop gegee en gebulder: "Los my uit!" • Ma vee die krummels in die skoppie in. Spreekwoord: • Nog baie skop hê. [Nog gereken; aan die gang.] • 'n Mens kan van 'n esel altyd 'n skop verwag. [Van 'n slegte persoon kan 'n mens altyd verwag om sleg behandel te word.] Afgelei: • skopboks • skopgraaf • skopper • skoppery Vertaling: Engels: kick, recoil; shovel, scoop, spade Nederlands: schop Laat weet asb as die inskrywing foute bevat of verder verbeter kan word.
creator: Leksikograaf
date: 2019-07-03T21:11:11-00:00